text: [{"text_idx": "#000000", "text": "Kirkjuru\u0301mi\u00f0 a\u0301 Ri\u0301kissju\u0301krahu\u0301sinum, sum ta\u00f0 s\u00e6r u\u0301t i\u0301 dag \u2013 vi\u00f0 sto\u0301lum i\u0301 go\u0301\u00f0ari fra\u0301st\u00f8\u00f0u"}, {"text_idx": "#000001", "text": "Gj\u00f8gnum farna summar er andaktin a\u0301 Sju\u0301klingahotellinum \u2013 vegna korona farso\u0301ttina \u2013 farin fram i\u0301 tu\u0301ninum uttan fyri hotelli\u00f0. Har hava vit havt no\u0301gvar go\u0301\u00f0ar l\u00f8tur. Men nu\u0301 er so heysti\u00f0 komi\u00f0, og ta\u00f0 er vor\u00f0i\u00f0 kaldari i\u0301 ve\u00f0rinum. Og ti\u0301 er avgj\u00f8rt at flyta andaktirnar yvir til Ri\u0301kissju\u0301krahu\u0301si\u00f0. Har er ein litil, men hugnaligur kirkjusalur, og prestarnir, i\u00f0 eru kny\u0301ttir til Ri\u0301kissju\u0301krahu\u0301si\u00f0 vi\u0301sa okkum eisini sto\u0301ra v\u00e6lvild i\u0301 hesum sambandi.\nFyrsta andakt var ho\u0301sdagin 29. oktober kl. 16. Vit kunnu ikki syngja i\u0301 felag og heldur ikki vera so mong vegna st\u00f8\u00f0una vi\u00f0 koronu.. Kortini fingu vit eina go\u0301\u00f0a l\u00f8tu saman hendan ho\u0301sdag seinnapart, har Or\u00f0i\u00f0 var\u00f0 bori\u00f0 fram, sangir upplisnir og sp\u00e6ldir vo\u0301ru nakrar klaverto\u0301nar. Ho\u0301sdagin aftana\u0301 hev\u00f0i so f\u00f8royski presturin andaktina.\nSt\u00f8\u00f0an er i\u0301 l\u00f8tuni so merkt avskerjingum vegna korona, at vit mugu bara fegnast um teir m\u00f8guleikar, vit hava og bi\u00f0ja Harran um hja\u0301lp og signing Hansara, sum vit framvegis hugsa um tey sju\u0301ku og teirra avvar\u00f0andi."}, {"text_idx": "#000002", "text": "Sangur um jo\u0301lti\u0301\u00f0ir i\u0301 kirkjuru\u0301minum a\u0301 Ri\u0301kissju\u0301krahu\u0301sinuum vi\u00f0 fo\u0301lki u\u0301r Kristnastovu."}, {"text_idx": "#000003", "text": "Leggjast kann so aftrat, at vit hava a\u0301\u00f0ur havt einst\u00f8k tilt\u00f8k i\u0301 litla kirkjuru\u0301minum a\u0301 Ri\u0301kissju\u0301krahu\u0301sinum. eitt nu\u0301 ta\u0301 vit h\u00f8vdu vitjan av Siloako\u0301rinum fyri n\u00f8krum a\u0301rum si\u0301\u00f0ani, og eisini hava vit onkunti\u0301\u00f0 havt eitt tiltak um jo\u0301lti\u0301\u00f0ir, sum hendan eina myndin sigur fra\u0301."}]